
LECTIONES TULLIANAE. 



SCRIPSIT 



W. 6. PLUYGERS. 
(Continuantur e Mnemosynes Vol. XI. pag. 61.) 

CAPIIT XII. 

In Q. Caecilium Divinatio. 

§ 12. Caecilio haec causa constituitur, ut aut conteu- 
dat non Siculorum rogatu Ciceronem Verrem accusare, aut 
eorum voluntatem apud iudicea nihil valere oportere. At 
Ciceroni causam Siculos detulisse testes sunt C. Marcellus et 
Cn. Lentulus Marcellinus. »Hi sciunt hoc non modo a me 
petitum esse, sed ita saepe et ita vehementer esse petitum, 
ut aut causa mihi suspicienda fuerit aut officium necessitudi- 
nis repudiandum. Sed quid ego his testibus utor, quasi res 
dubia aut obscura sit? Adsunt homines ex tota provincia 
nobilissimi, qui praesentes vos orant atque obsecrant, iudi- 
ces, nt in actore causae suae deligendo vestrum iudicium ab 
suo iudicio ne discrepet." In /»quid ego his testibus utor" 
pronomen his significationem habet eximiae auctoritatis , quae 
viris, quales Marcellus et Lentulus erant, tribuenda esset. At 
in re neque dubia nec obscura non solum non gravibus, sed 
nullis omnino testibus opus est. Legendum videtur «sed quid 
ego hic testibus utor." Cf. Verr. II. § 23 : . » Quid ego hic 
nunc Sex. Pompeii Chlori testimonium recitem. — Dixit hoc 
idem M. Lucullus." etc. In quo loco nunc otiosum est. Va- 
riant libri inter hic nunc et nunc hic. Nunc delendum videtur. 

§ 31. Caecilius Verrem imitatus pro frumento in cellam 
iraperato, cum esset modius HS II, in modios singulos 
XII HS exegerat. Ab adversario interrogatur utrum in 
accusando hoc crimen praetermissurus sit an obiecturus. //Si 
obiicies — audebis ita accusare alterum, ut quorainus tute 
condemnere recusare non possis? Sin praetermittes , qualis 
erit aut ista accusatio, quae domestici periculi metu certis- 
simi et maximi criminis non modo suspicionem, verum etiam 
mentionem ipsam pertimescat." Mentio criminis sine dubio 
magis pertimescenda est quam tacita suspicio. Pro mspicio- 
nem requiro nomen eiusmodi significationis qualem babet 
expositio vel explicalio ; nam sententia haec est: hoc crimen non 
modo non explicare, verum ne commemorare quidem audebis. 

§ 37. //De te Caecili — tu ipse quemadmodum existimes 
vide etiam atque etiam; et tu te collige, et qui sis et 
quid facere possis considera." Si aliquem ut se colligat ad- 
monemus , subiicere solemus id quod, cum se collegerit , facere 
eum aut sentire cupimus, ut hoc sit tamquam explicatio ad- 
mouitionis quae praemissa est. Haec autem explicatio aut 
pcr se efferri potest sine coniunctione, aut coniunctione supe- 
rioribus adiungi: sed non potest admonitio ab explicatione 
divelli , ut hoc loco : // et tu te collige et — considera." Difii- 
cultatem sensisse videtur Kayserus v. cl. , qui in nuperrima 
huius orationis recognitione (Lipsiae 1861) distinctionem post 
etiam sustulit, quo facto //et tu te collige" superioribus ad- 
iungitur: tu ipse — vide — et tu te collige. Verum in bac 
ratione tu post coniunctionem iteratum vix defendi potest. 
Verius videtur post etiam distinguere sed delere et: //tu te 
collige; et qui sis et quid facere possis considera." Ita ex- 
plicatio bipartita sine coniunctione admonitioni adiungitur. 

§ 38. Codicis Leid. lectio //quae in Achaia, Asia, Pam- 
phyliaque commiserit al. peccarit" non indigna videtur quae 
commemoretur. Nam veri similius est peccarit alterius verbi 
interpretamentum est quam contra. Tamen libri optirai in 
peccarit consentiunt. 

§ 46. // Quid ? cum commiserari — coeperit , commemorare 
quaestoris cum praetore necessitudinem constitutam, morem 
maiorum, sortis religionem, poterisne eius orationis subire 
invidiam?" Qui vulgatam lectionem morem maiorum figura 
quadam et cumulandi consilio defendunt ii participium consti- 
tutam , quod absolute positum nihil significat, praetervidisse 
videntur. Figura quam dicunt requirit //commemorare quae- 
storis cum praetore necessitudinem , morem maiorem, sortis 
religionem." Itaque recte Kayserus Gronovium secutus //con- 
stitutam more maiorum" edidit. Si ad nostrum locum contu- 
lisset § 65 : u accusavi eum cui quaestor fueram , quicum me 
sors consuetudoque maiorum, quicum me deorum hominum- 
que iudicium coniunxerat" (cf. Act. I. § 11.), fortasse hac 
auctoritate non se continuisset. Etenim ut hic sors et con- 
suetudo maiorum praetorem et quaestorem coniungere di- 
cuntur, sic supra puto dictum esse eorura necessitudinem 
constitutam esse nmore maiorum, sortis religvomP 

§ 55. // At enim tibi C. Verres fecit iniuriam , quae cetero- 
rum quoque animos posset alieno incommodo commovere. 
Minime. Nam id quoque ad rem pertinere arbitror, qualis 
iniuria dicatur, quae causa inimicitiarum proferatur. In »qua- 
lis iniuria dicatur" sententia non satis explicate proponitur. 
An: //qualis iniuria accepta dicatur"? 

§ 56. //Iudicium dat statim: si paret eam se et sua Ve- 
neris esse dixisse." Hic, et alibi in simili syntaxi, propter 
incertam librorum auctoritatem ambigebant olim editores utrum 
//si paret" an //si pareret" scribendum esset. Praesens //si 
paret" unice verum esse linguae ratio demonstrat. Pareret 
nihil est nisi prava correctio scripturae antiquissimorum li- 
brorum parret, quae in iis quoque libris qui hodie supersunt 
subinde comparet. Quam antiqua sit haec scriptura viden- 
dum est apud Festum p. 233 Mulleri. //Parret, quod est 
in formulis, debuit et produeta priore syllaba pronuntiari et 
non gemino r. scribi, ut fieret paret." etc. Sequitur apud Ci- 
ceronem. //Iudicant recuperatores id quod necesse erat: ne- 
que enim erat cuiquam dubium quin illa (Agonis) dixisset. 

10» 

Tste in possessionem bonorum intrat, ipsam Veneri in ser- 
vitutem adiudicat: deinde bona vendit, pecuniam redigit. Ita 
dum pauca mancipia Veneris nomine Agonis ac religione re- 
tinere vult, fortunas omnes libertatemque suam istius iniuria 
perdidit." Nomen Agonis Cicero, opinor, hoc loco non po- 
suisset. Suspicor ab eo scriptum fuissc: «Ita illa, dum 
pauca mancipia Veneris nomine ac religione" etc. 

Initio eiusdem § //Ubi boc quaestori Caecilio, viro optimo 
et homini aequissimo, nuntiatum est" equidem Caecilii nomen 
abesse velim. 

§ 57. //Quid enim facere potuit elegantius ad hominum 
cxistimationem, aequius ad levandam mulieris calamitatem , 
vehementius ad quaestoris libidinem coercendam ?" Pacere 
aliquid eleganter ad hominum existimationem est facere quod 
ad hominum normam elegans est. Non est id quod locus 
postulat. Requiritur id quod Cicero Verr. III. § 140 ita 
proposuit: //quid potuit elegantius facere praetor cupidus 
existimationis bonae?" Hoc autem ex nostro loco non intel- 
ligitur. Ipsa porro oratio periodique structura parum elabo- 
rata est. In primo membro requiritur verbum eiusdem 
figurae cuius est in altero membro levandum, coercendam in 
tertio. Fortasse legendum est //Quid enim facere potuit ele- 
gantius ad colligendam hominum existimationem" etc. 



In Vebbem actio I. 

§ 2. //Adduxi — depeculatorem aerarii, vexatorem Asiae 
atque Pamphyliae, praedonem iuris, labem atque perniciem 
provinciae Siciliae." Vita publica Verris his verbis accurate 
describitur ac notatur: quaestura, legatio, praetura urbana, 
administratio provincialis pro praetore. In hac descriptione 
deteriorum librorum lectio //praedonem iuris urbani" prope- 
modum necessaria videtur, ne urbanae praeturae mentio desi- 
deretur. Nam etiam in provinciali iurisdictione potest aliquis 
praedo iuris esse. 

§ 33. //Res omnis mihi tecum erit, Hortensi. Dicam 
nperte. Si te mecum dicendo ac diluendis criminibus in hac 
causa contendere putarem , ego quoque in accusando et ex- 
plicandis criminibus operam consumerem." Ut in altero mem- 
bro duae res accusatori propriae proponuntur, accusare et ex- 
plicare crimina, sic in priore membro requiruntur quaedam 
quae ad solum rei patronum pertineant. Cuius generis certe 
non est dicere. Nam ingenio atque dicendi facultate utitur 
tam accusator quam patronus, hic ut crimina diluat, ille 
ut explicet ; sed suo quisque dicendi genere inter se conten- 
dunt alter accusatoria oratione alter defensoria. Itaque si 
accusator accusando contendere dicitur, patronus defendendo 
contra niti dicendus est. 



Accusatioms in C. Verrem Liber I. 

§ 3. //Nam si iste id fecisset quod prius statuerat, ut 
non adesset, minus aliquanto quam mihi opus esset cognos- 
ceretur, quid ego in hac accusatione comparanda constituen- 
daque elaborassem : vestra vero laus tenuis plane atque ob- 
scura, iudices, esset. Neque hoc a vobis populus Romanus 
exspectat neque eo potest esse contentus, si condemnatus sit 
is qui adesse noluerit, et si fortes fueritis in eo quetn nemo 
sit ausus defendere." In hac explicatione altera pars , quae 
ad iudicum laudem pertinet, non satis elaborata est et perio- 
dum non apte concludit. Quapropter deteriorum librorum: 
'/Neque enim hoc a vobis populus Romanus exspectat" prae- 
ferendum videtur. 

§ 13 et 14. //Confringat iste sane vi sua consilia senato- 
ria, quaestiones omriium perrumpat, evolet ex vestra severi- 
tate: mihi credite, artioribus apud populum Romanum laqueis 
tenebitur." Si pro consilia senatoria dictum esset //omnia 
consilia" non esset quod // quaestiones omnium" reprehende- 
retur. Nunc id nimis infinitum esse videtur. Ante prumpat 
excidisse videtur pr: // quaestiones omnium praetorum perrum- 
pat." Sequitur: //Credet iis equitibus populus Romanus — . 

Credent omnes V et XXX tribus — . Audietur a populo 
Romano — . Probabit fidem et auctoritatem et religionem 
suam L. Suetius etc." In hac quadripertita oratione mentio 
populi Romani, quae primaria est in argumentatione et in 
ternis membris recurrit, in omnibus recurrere oportet. Ve- 
reor ne hoc genere abuti videar, sed iterum p. r. sive po. ro. 
ante probabit excidisse suspicor: // Populo Romano probabit fidem 
et auctoritatem — L. Suetius" etc. 

§ 15. In //Mea quidem ratio cum in praeteritis rebus est 
cognita tum in reliquis explorata atque provisa est," alterum 
est melius abest. Prius est si utriusque membri commune 
ponitur concinnior fit oratio. 

§ 26. //Ego tibi illam Aciliam legem restituo, qua lege 
multi — condemnati sunt nequaquam tam manifestis neque 
tantis criminibus quantis tu convinceris. Puta te non hac 
tam atroci , sed illa lege mitissima causam dicere. Accusabo , 
respondebis etc." Omnis haec disputatio est cum defensore 
non cum reo. Ad hunc tamen unum pertinet criminibus 
convinci, ad illum causam dicere, respondere. Legendum vi- 
detur: //quantis iste convincetur." 

§ 33. // Omne illud tempus, quod fuit antequam iste ad 
magistratus remque publicam accessit habeat per me solutum 
ac liberum. — Patiatur eius vita reliqua me hanc tantam 
iacturam criminum facere." Vellem editores Orellio obtem- 
perassent, qui scripsit «Patitur eius vita reliqua — facere." 
His verbis demonstratur verae accusationi nihil detrahi , si de 
omni tempore siletur quod fuit antequam Vcrres ad rem 
publicam accessit. 

§ 34. //Quaestor ex senatus- consulto provinciam sortitus 
es: obtigit tibi consularis, ut cum consule Cn. Carbone esses 
eamque provinciam obtineres." In: obtigit tibi provincia con- 
sularis ut eam provinciam obtineres, ultima inepte abundant. 
Nomen provinciae requiri videtur quam cum Carbone Verres 
obtinuerit. // Galliamque provinciam obtineres." 

§ 86. //Dedi — legatis, pro quaestore, cohorti praetoriae 
HS mille sexcenta" etc. Quem locum //pro quaestore" 
in hac syntaxi obtineat intelligi non potest. Nam § 95. 
//Pro quaestore vero quomodo iste commune Milyadum ve- 
xarit"; Acad. pr. II. § 4- '/Maiore studio Lucullus cum omni 
litterarum generi tum philosophiae deditus fuit, quam qui 
illum ignorabant arbitrabantur, nec vero ineunte aetate so- 
lum, sed et pro quaestore aliquot annos et in ipso bello," 
et alia eius generis, in usu sermonis praesidium habentj 
quamquam improprie aliquis dicitur pro quaestore provinciam 
vexare, aut philosophiae operam dare, aut quidquam facere 
quod a publico quaestoris munere alienum sit. Sed quis 
ferat '/dedi pro quaestore" eo sensu positum, ut sit pro: 
dedi ei homini qui quaestoris vicem explebat. Commate sub- 
lato scribatur: //legatis pro quaestore." Syllano civili bello 
singulos adversariorum exercitus, qui plures eodem tempore 
per se quisque rem gerebant, suum legatum pro quaestore 
habuisse veri simile est. 

<§ 38. //Nullam religionem sors habebit — nullam aucto- 
ritatem mores atque instituta maiorem." Quod pag. 56, cum 
vulgatam lectionem in Or. in Pis. § 30 tuebar, ad Phil. XI. 
§ 27 disputavi, esse nonnumquam ubi malit Cicero insolenter 
quam insuaviter loqui, id hoc loco comprobatur. Nisi //insti- 
tuta" adiecisset sine dubio //morem maiorum" posuisset, ut 
modo § 37. n ut nec fidem suam nec morem maiorum nec 
necessitudinem sortis laederet." 

§ 53. //Dico — Aspendi — omnia ex fanis et locis pu- 
blicis palara, spectantibus omnibus, plostris evecta exportataque 
esse." — Quod fit in ore atque oculis omnium id Latine 
dicitur fieri //iwspectantibus omnibus." Spectant enim homi- 
nes ex quadam cupiditate videndi, qualem in hac re Aspendii 
non habebant. Contra quod inspectantibus hominibus geri- 
tur, aut invitis iis aut certe non curantibus geritur; rem 
vident quia forte adsunt; ut possint videre nihil ipsi agunt. 
Itaque spectantibus omnibus est fere omnibus concurrentibus 
ut videant, inspectantibus omnibus est ante oculos omnium. 

Quid huic narrationi conveniat vix dubitari potest. In libro 
IV. § 49. //Hic tamquam festivum acroama, ne sine corol- 
lario de convivio discederet, ibidem, convivis spectantibus, em- 
blemata evellenda curavit," deteriores libri meliorem lectionem 
// inspectantibus" servaverunt, quam editores Orellio recentio- 
res reiecisse miror. 

§ 64. Verres Rubrio quodam negotium dat ut investigent 
ecqua virgo sit aut mulier digna quamobrem Lampsaci diu- 
tius commoretur. //Is ad eum rem istam defert: Philoda- 
mum esse quendam" etc. Pronominum demonstrativorum 
usus quibus finibus circurascribatur exponere longum est. Hoc 
loco certe istam defendi non posse videtur. Suspicor legen- 
dum esse: //Is ad eum rem ita defert." Cf. de Fin. II. 55. 
ibique Madvig. 

§ 92. Verres cum pupilli Malleoli in Asia tutor esset, ut 
Bomam rediit rationem dare diu cunctatus est. Rogatus ut 
diceret saltem quantum pecuniae Malleoli deportasset, respon- 
dit HS decies; deinde in codice in litura nomen fecit; 
expensa Chrysogono servo HS sexcenta millia accepta pu- 
pillo Malleolo retulit. //Quomodo ex decies HS sexcenta 
sint facta; quomodo DC eodem modo quadrarint, ut illa de 
Cn. Carbonis pecunia reliqna HS sexcenta facta sint; quo- 
modo Chrysogono expensa lata sint; cur id nomen infimum 
in lituraque sit, vos existimabitis." Vitiose coniunctivus po- 
nitur in //ut illa de Cn. C. p. r. HS s. facta sint." Sed 
emendatio huius loci in verbo corrigendo subsistere non po- 
test. Etenim orator ipsam summam in suspicionem vocat: 
mirum enim esse solida sexcenta millia, ut quondam in ratione 
quaestoria aerario, sic nunc in ratione tutelari pupillo relicta 
esse. Sententia idem verbum requirit quod praecedit: quadra- 
runt. Facta sini eiiciendum videtur et quadrarunt cogitatione 
supplendum: //quo modo DC eodem modo quadrarint, ut illa 
de Cn. Carbonis pecunia reliqua HS sexcenta." 

§ 97. // Quo ex genere mihi testium , qui cum isto furati 
sunt , si uti voluissem , magna copia fuisset , qui ut se peri- 

culo litium , coniunctione criminum liberarent , quo ego vel- 
lem descensuros pollicebantur." Hunc locum non recte ce- 
pisse videntur qui verbis //periculo litium" inde allatis eorum 
sententiam oppugnarunt, qui pro Caecina § 74: //Fundus a 
patre relinqui potest: at usucapio fundi, hoc est finis sollici- 
tudinis ac pericnli litium non a patre relinquitur sed a legi- 
bus" legendum putant //finis sollicitudinis ac periculorum 
[litium]." Etenim in Verrinarum loco lites non, uti in Or. 
pro Caecina, generaliter controversias iudiciales cuiuscumque 
generis significant, sed causas de litibus aestimandis, et quae 
cum iis erant coniunctae, quo ea pecunia pervenerit. Hae 
causae speciatim lites dicuntur. Exempla sunt pro Itabirio 
Post. § 9: //Ita contendo, neminem umquam quo ea pecunia 
pervenisset causam dixisse, qui in aestimandis litibus appel- 
latus non esset. In litibus autem nemo appellabatur nisi ex 
testium dictis aut tabulis privatorum aut rationibus civitatum. 
Itaque in inferendis litibus adesse solebant, qui aliquid de 
se verebantur, et cum erant appellati, si videbatur, statim 
contra dicere solebant: sin eius temporis recentem invidiam 
pertimuerant , respondebant postea: quod cum fecissent, per- 
multi saepe vicerunt. Hoc vero novum est et ante hoc tem- 
pus inauditura: in litibus Postumi nomen est nusquam. In 
litibus dico? modo vos idem in A. Gabinium iudices sedi- 
stis: — num — toto illo iudicio Postumi nomen audistis?" 
De loco ex Caeciniana non decerno, hoc unum demonstrare 
volui non recte eum conferri cum Verrinarum loco, in quo 
lites sunt causae eae quas supra demonstravi. 

§ 121. Facetiae ridiculorum hominum in Verris nomen 
commemorantur. //Quae ego non commemorarem (neque enim 
perfacete dicta neque porro hac severitate digna sunt) nisi"etc. 
Porro hoc loco nihil significat. Reponendum videtur prorsus. 
*Non prorsus digna" et //non ^erfacete dicta" in eadem gra- 
datione sunt. 

§ 133 In Aede Castoris sarta tecta exigenda Verres, ut 
ex mancipe quaestum faceret, uova et inaudita excogitavit. 
//Venit ipse in Aedem Castoris: considcrat templum: videt 

undique tectum pulcherrime laqueatum, praeterea cetera nova 
atque integra. Versat se : quaerit quid agat. Dicit ei qui- 
dam ex illis canibus, quos iste Liguri dixerat esse circa se 
multos: tu, Verres, hic quid moliare non habes, nisi forte 
vis ad perpendiculum columnas exigere. Homo omniura rerum 
imperitus quaerit quid sit ad perpendiculum. Dicunt ei fere 
nullam esse columnam , quae ad perpendiculum esse possit. 
Nam mehercule, inquit, sic agamus: columnae ad perpendi- 
culura exigantur." Qui opus improbare vult non tam mo- 
nendus esse videtur quid in colurnnis ponendis possit effici, 
quam quid plerumque efficiatur. Itaque suspicari licet Cice- 
ronem scripsisse // quae ad perpendiculum posita sit." Notum 
autem est perfectum positum esse persaepe praesentis temporis 
signitlcationem habere; modo (§ 129) legitur //quod templum 
in oculis quotidianoque adspectu populi Romani positum est." 
In sequentibus "negat id sibi deberi, negat oportere exigi," 
in altero inciso requiritur aliquid quod pronomini id repon- 
deat. Fortasse legendum //negat ita oportere exigi" i. e. ad 
perpendiculum. 

§ 141. //Itaque excogitat — quid? Nihil ingeniose, ni- 
hil, ut quisquam posset dicere: improbe, verum callide: 
nihil ab isto vafrum, nihil veteratorium exspectaveritis : om- 
nia aperta, omnia perspicua reperientur, impudentia, amentia, 
audacia." In novarum editionum typis componendis operae 
solent superioris alicuius editionis interpunctionem sequi. Hinc 
eosdem errores per omnes editiones deinceps propagatos esse 
videmus. Veluti hoc loco nemo non videt adiectiva aperta 
et perspicua ad substantiva impudentia, amentia, audacia per- 
tinere; (cf. § 148 //sed ineptum est de tam perspicua eius 
impudentia pluribus verbis disputare.") tamen in omnibus quas 
inspexi editionibus adiectiva commate post reperientur posito 
a substantivis divelluntur. 

§ 146. Verres improbato opere,quod periculo pupilli Iunii 
conductum erat, novam legem locando operi fecit, qua pupil- 
lus excluderetur. //At ut videatur tamen res agi et non eripi 
pupillo: si quid operis causa rescideris reficito." lles agi 

dicitur, si , quod poscit res quae geritur, cum cura et diligentia 
fit, sine fraude ac dissimnlatione omissisque omnibus quae 
ad rem non pertineant. Cf. Verr. IIT. § 31: //Conferrent 
boni viri capita, de comissatione loquerentur inter se ac de 
mulierculis, si quas a praetore abeuntes possent deprehendere : 
res agi videretur." Quemadmodum autem res hoc sensu po- 
situm cum verbo eripi coniungi possit equidem non video. 
Suspicor legendum esse: //At ut videatur tamen res agi etnon 
ndiripi pupillus" cf. Ep. ad Q. frat. I. 2. § 1. //Statius ad 
me venit a. d. VIII. Kalend. Novembr. Eius adventus, quod 
ita scripsisti, direptum iri te a tuis dum is abesset, molestus 
mihi fuit." 

In sequentibus: //Pecunia praesens solvetur. Quibus de bo- 
nis ? eius qui , quod tu HS DLX milibus locasti , se HS 
LXXX milibus effecturum esse clamavit. Quibus de bonis? 
pupilli, cuius aetatem et solitudinem, etiam si tutores non 
essent, defendere praetor debuit. Tutoribus defendentibus 
non modo patrias eius fortunas sed etiam bona tutorum 
ademisti. Kayserus Bakium secutus utrobique edidit : // Cuius 
de bonis." Ita locus duobus vitiis liberatus est. Tertium su- 
perest in sequentibus. Nam in hac oppositione, in qua de- 
monstratur quid praetor facere debuerit quid Verres fecerit, 
verbum adernisti pronomine carere non posse videtur; sub- 
iectum enim emphasin habet. Legendum est: »Tu tutoribus 
defendentibus — ademisti." 



Accusationis in C. Verrem Liber IV. 

§ 7. //Verres quod ubique erit pulcherrimum auferet? ni- 
hil habere cuiquam praeterea licebit?" praeterea sine sensu 
interiectum est. Notum est in tali oratione postea, verum 
quod nunc legitur sine exemplo est. Legendum est //prae- 
ter eum." 

§ 37. Haec equidem ita distincta esse vellem: //Dices te 
emisse. — Scio — //HS cio" — ita opinor; scio, inquam, 

— «proferam litteras." — Tamen id factum non oportuit." 
In his //HS ck>" et //proferam litteras" a Verre dici finguntur. 

§ 39. «Quia non potuerat eripere argentum, ipse a Dio- 
doro erepta sibi vasa optime facta dicebat." Recte Kayserus 
post ipse distinxit, sed praeterea argentum deletum esse velim. 
Aculeus sententiae evellitur, nisi eripiendi verbo utrobique 
idem nomen adiungatur. 

§ 62. Nihil ab hac sententia magis alienum videtur, quam 
post exiguum intervallum iterum docere eos qui audiebant 
Syriam patrium Antiochorum regnum esse. Hoc unum dicere 
attinebat, pueros regios Roma domum esse profectos. //In 
Syriam" interpolatum esse vidit Lambinus. 

§ 37. //Equestres sunt medio in foro Marcellorum statuae 

— j ex quibus iste C. Marcelli statuam delegit — . In ea 
Sopatrum — divaricari ac deligari iubet. Quo cruciatu sit 
affectus venire in mentem necesse est omnibus, cum esset 
vinctus nudus in aere , in imbri , in frigore." Postquam 
Madvigius hunc locum in Ep. ad Orell. p. 75 attigit et con- 
tra Hotomanni lectionem //in aere" disputavit //in aere" vulgo 
receptum est. Libenter equidem hac auctoritate acquiesce- 
rem, si demonstratum esset »m aere" idem significare atque 
«sub divo." Aer, sine adiectivo positum, est verbum, nisi failor, 
ad unam physicorum disciplinara pertinens ; cum adiectivo con- 
iunctum significat coeli temperiem; sed ea significatione quae hic 
requiritur vocabulum usurpatum me videre non memini. ITni- 
ce verum videtur //in aere," modo ne haec ita cum verbo 
//vinctum esse" adiungas , ut rem notare putes ad quam Sopater 
deligatus esset. In aere, in imbri, in frigore cum adiectivo 
//nudus" una cogitatione comprehendenda sunt. Ita quoque 
oratio in eodem rerum genere manere videtur. Non enim ipsa 
aeris, imbrium, frigoris natura hoc loco in censum venit, quae 
sine dubio est diversissima, sed quemadmodum nudum homi- 
nem afficiant, qua in re simillimae sunt eiusdemque gene- 
ris. Quod autem metalli commemoratio non apta sit, 
quoniam aeque in marmore cruciatus sit, ueque hoc concedi 

potest. Si aenea erat statua Marcelli ad quam Sopater 
alligatus erat, apta est commemoratio metalli, ut marmoris 
esset si statua marmorea fuisset. 

§ 119. //Altera autem est urbs Syracusis cui nomeu Achra- 
dina est; in qua forum maximum, pulcherrimae porticus, or- 
natissimum prytanium, amplissima est curia templumque egre- 
gium Iovis Olympii ceteraeque urbis partes, quae una via 
lata perpetua multisque transversis divisae privatis aedificiis 
continentur." Verbum substantivum in sententia relativa non 
suo loco interpositum esse videtur. Tum inter ea quae in 
Achradina urbe maxime essent miranda // ceterae partes urbis" 
comprehendi non possunt. Fortasse legeudum, //in qua am- 
plissima est curia, forum maximum, pulcherrimae porticus, 
ornatissimum prytanium, templumque egregium Iovis Olym- 
pii. Ceterae urbis partes, una via lata perpetua multisque 
transversis divisae, privatis aedificiis continentur." Libri de- 
teriores quae omittunt. 

§ 131. //Mensas Delphicas e marmore, crateras ex aere 
pulcherrimas , vim maximam vasorum Corinthiorum ex orani- 
bus aedibis sacris abstulit Syracusis." In ipsis furtis Syracu- 
sanis explicandis iarn dudum versatur oratio. Itaque Syracu- 
sis certe abesse potest. Ut nomen interpolatum esse putem 
facit locus quem in periodo obtinet. 

§ 143. In Syracusanorum senatu // ut quisque aetate et 
honore antecedebat, ita sententiam dixit ex ordine. Id adeo 
ex ipso Senatus consulto cognoscite: nam principum senten- 
tiae perscribi solent. Recita. Quae verba facta sunt de Sex. 
Peducaeo. Dicit qui prirai suaserint. Decernitur." Quis di- 
cere dicitur? Num Senatus consultum? Imo haec ipsi 
oratori tribuenda sunt scribam iubenti ut nomina recitet: 
i/Dlc, qui primi suaserint. — Decernitur." Vide quae continuo 
sequuntur: //Refertur deinde de Verre. Dic, quaeso quo- 
modo? Quod verba facta sunt de C. Verre. Quid postea 
scriptum est?" etc. 



158 LECTIONES TUI.LIANAE. 

§ 148. //Ecce autem nova turba atque rixa, ne tamen 
istum omnino Syracusis sine amicis, sine hospitibus, plane 
nudum esse ac desertum putetis. Retinere incipit tabulas 
Theomnastus quidam, homo ridicule insanus, quem Syracu- 
sani Theoractum vocant." Notum quidem est id genus face- 
tiarum ut verum nomen hominis ad mores, vitam, naturam 
eius notandam ridicule deflectatur, nec dubitari potest quin 
eiusmodi quid Theomnasto acciderit ; verum tamen nihil certius 
est quam eum a civibus Theoractum non esse vocatum, 
quippe nomine nullius significationis ac ne Graeca quidem 
compositione. Nomen autem quod Theomnasto datum esse 
dicitur eam significationem habere debet, ut sui cives iudi- 
cium confirmare videantur, qnod orator de homine proposuit. 
Ciceroni autem Theomnastus est homo ridicule insanus, furio- 
sus (§ 149). Sequitur ut aliquo nomine sit vocatus quod 
eius iusfiniam declararet, qualia sunt ftxviKog, 6eo@*.cc@)i$ , Ae- 
schyleum Sso/tavfc (Sept. C. Th. v. 659), alia: verum horum 
omnium scriptura loDge a Theoracto distat. Respiciendum est 
vocabulum quod propius a corrupto nomine absit. Hic in- 
speratam lucem affert Scholiastes ad Aesch. 1. 1. qui in 6eo- 
/txvfc interpretando utitur adiectivo 6eopytiro$. @eopy*iTO$ 
autem Syracusanorura dialecto est 6eipy«.Toq. Ergo in Cice- 
ronis libris antiquis THEORACTVM ex THEORGATVM 
ortum esse haud absurda videtur suspicio. 



Accusationis in Verrem Liber V. 

§ 5. Ea ostendebatur Verris defensio : avarus fuit e* crude- 
lis in administratione provinciae; at bonus imperator. //Quid 
dicis? an bello fugitivorum Siciliam virtute tua liberatam? 
magna laus et honesta oratio : sed tamen quo bello ? Nos enim 
post illud bellum quod M' Aquilius confecit sic accepimus, 
nullum in Sicilia fugitivorum bellum fuisse. — At in Italia 
fuit. — Fateor, et magnum quidem ac vehemens. Num igi- 
tur ex eo bello partem aliquam laudis appetere conaris ? 
num tibi illius victoriae gloriam cum M. Crasso aut Cn. 
Pompeio communicatam putas? Non arbitror hoc etiam tuae 

deesse impudentiac, ut quidquam eiusmodi dicere audeas." 
Meliores libri communicatam , deteriores communicandam. Ho- 
rum auctoritas ut sperneretur Madvigius omnibus qui post 
eum fuerunt editoribus persuasit. Mihi virum clarissimum 
sententiam suara nondum approbasse confiteor. Etenim si 
quis alienam gloriam sibi communicatam esse putat, hoc 
est errore hominum communem esse factam, is potius stul- 
tus quam impudens dicendus est; nihil enim ipse sibi arrogat, 
sed de aliorum opinione non recte iudicat. Verum qui glo- 
riam rerum gestarum quae nihil ad ipsum pertineant sibi 
communicandam esse ducit, is vere impudens est; nam sibi 
petit partem gloriae, quae tota aliorum cst. Etiam hoc 
tenendum videtur non posse appeti quod iam tenere te pu- 
tes: itaque si putas gloriam tibi communicatam esse, non est 
cur eam appetere coneris. Itaque communicandam retinuerim. 
Eorum quae sequuntur sententia haec est; arbitror hoc 
etiam ad tuam impudentiam accedere, ut quidquam eiusmodi 
dicere audeas. Verum plane contrarium orator cogitavit, 
nempe haec: ut perfecte impudens sis, hoc unum deesse ar- 
bitror, ut quidquam eiusmodi dicere audeas; tu ipse, tametsi 
impudentissimus es, hoc tamen dicere non audebis. Ergo 
negatio tollenda est et legendum : nnam arbitror" etc. 

§ 14. »Quid deinde sequitur? Verbera atque ignes et illa 
extrema ad supplicium damnatorum metum ceterorum et cru- 
ciatus et crux." Coniunctio et ante cruciatus cum libris dete- 
rioribus delenda est; cruciatus et crux sunt ipsa illa extrema 
ad supplicium ; neque etiam recte dicitur : et cruciatus et crux 
extrema sunt. ■ — In § 15: //Quid? hoc in Apolloniensi Aris- 
todamo, quid? in Leonte Imacharensi non idem fecisti? hoc 
insiticium est; nam quae supra exposita sunt Verres non in 
Aristodamo fecerat, sed in Leonida quodam. //Idem fecisti" 
ad utrumque incisum pertinet. In Aristodamo et in Leonte 
idem fecit Verres quod in Leonida. 

§ 48. Sua pecuuia Messanae navem onerariam raaximam 
aedificatam esse Verres ita defendebat: Mamertinos in tabu- 
lis nihil habere. // Si argumento est Mamertinos tibi pecu- 

niam non dedisse, quia scriptum non habent: sit argumento 
tibi gratis stare navem , quia quid emeris aut quid locaris scri- 
ptum proferre non potes." Ut ratio constet postrema non ad 
rem quamlibet , cuius emtionem aut locationem "Verres in ta- 
bulas non retulerit, referenda sunt, sed ad navem quam emisse 
se a Mamertinis Verres, Cicero ab iisdem ei publice datam 
esse contendebat. Legendum est: //quia quod emeris aut quod 
locaris scriptum proferre non potes." 

§ 54. Tn imperando frumento per totam Siciliam Verres 
cum consilio Mamertinorum causam cognoscit deque consilii 
sententia iis se frumentum non imperare pronuntiat. »Au- 
dite decretum — . Recita commentarium. D. C. S. liben- 
ter ait se facere, itaque perscribit. Quid ? si hoc verbo non 
esses usus libenier, nos videlicet invitum te quaestum facere 
putaremus?" Alterum libenter delendum videtur; //libenter 
ait se facere" ita pronuntiatum est, ut nullum fuerit dubium 
quid esset //hoc verbum." — Sequitur § 55. //Numquam in Si- 
cilia frumentum publice est emptum, quin Mamertinis pro 
portione imperaretur, antequam hoc delectum praeclarumque 
consilium iste dedit, ut ab his nummos acciperet ac sui 
similis esset. Ttaque tantum valuit istius decreti auctoritas, 
quantum debuit" etc. Locus sine dubio corruptus. Etenim 
Verres immunitatem Mamertinis decrevit, ut quaestus facere 
posset, adhibuit consilium, ut quaestus honestam speciem 
haberet; praetor enim etiam sine consilio solus decernere po- 
tuit quod sibi quaestuosum foret. Cicero scripsit fortasse : 
«antequam de delec/i praeclarique consilii sententia iste de- 
crevit, ut" etc. Ita //ut ab his nummos acciperet ac sui 
similis esset" decreti argumentum erit criminose et ridicule 
traductum. 

§ 65. In //hominem in tanto conventu Syracusis vidi ne- 
minem, iudices, qui archipiratam captum sese vidisse dice- 
ret," Syracusis interpolatum esse videtur. Ex tota narratione 
satis constat rem Syracusis esse factam neque potest de 
alio conventu quam Syracusano cogitari. Cf. § 71. — Infra 
alteram interpolationem, //ut solet fieri" Kayserum sustulisse 

video. — In sequentibus: //Homines maritimi Syracusis, qui 
saepe istius ducis nomen audissent, saepe timuissent, cum 
eius cruciatu atque supplicio pascere oculos animumque ex- 
saturare vellent, potestas adspiciendi nemini facta est" Sy- 
racusis iterum suspiciosutn est. Syracusani universi a Cice- 
rone appellantur homines maritimi. Cf. § 69 et 70. Vulgata 
lectio significat: qui inter Syracusanos maritimi homines 
essent. — Etiam in § 67 : // ecquem scis in Sicilia antea cap- 
tum archipiratam , qui non securi percussus sit? //in Sicilia" 
insiticium esse puto. Nam credi non potest Romanos in ce- 
tero terrarum orbe alio exemplo alioque instituto in piratarum 
suppliciis usos esse quam in Sicilia; cf. § 75. — In eiusdem 
§ 75 initio: //Utrum tandem tibi ad defensionem firmius fore 
putasti, in iudicio coactu atque efflagitatu meo producere ad 
ignotos, tanto post, eum, quem archipiratam esse diceres, 
an recenti re, Syracusis, apud notos, inspectante Sicilia 
paene tota, securi ferire?" nomen // Syracusis" interpolatum 
esse arguit ipse locus quem in oratione obtinet. Post prae- 
cedentia // ad ignotos , tanto post" inter // recenti re , apud 
notos" nihil interponi potest. 

§ 80. //Tabernacula — carbaseis intenta velis collocari ius- 
sit in litore, quod est litus in Insula Syracusis post Are- 
thusae fontem" etc. In hac constructione repetiti post prono- 
men relativum nominis interpositum est vitiosum est. Ita 
enim littus fit praedicatum, quod subiectum. Hinc suspicor 
fere //in litore" glossam esse veteris lectionis //in acta" 
cf. § 82. 

§ 83. //TJbi Segestana, ubi Centuripina civitas? quae cum 
officiis, fide, vetustaste, tum etiam cognatione populum Ro- 
raanum attingunt." — Libri //populum Romanum attingunt" 
et //populi Romani nomen attingunt." Veri multo est simi- 
lius ex interpretatione veteris lectionis //Romanum nomen" 
has varias lectiones esse ortas, quam //nomen" sine idonea 
causa interpolatum esse. Legerim «Romanum nomen attingunt." 

§ 84. *M. Marcellus — habitare in ea parte urbis, quae 

li 

in insula est, Syracusanorum neminem voluit. Hodie, in- 
quam, Syracusanum in. ea parte habitare non licet. Est 
enim locus, quem vel pauci possent defendere. Committere 
igitur eum non fidelissimis hominibus noluit, simul quod ab 
illa parte urbis navibus aditus ex alto est. Quam ob rem 
qui nostros exercitus saepe excluserant iis claustra loci com- 
mittenda non existimavit. Vide, quid intersit inter tuam 
libidinem maiorumque auctoritatem — . Illi aditum litoris Sy- 
racusanis ademerunt, tu imperium maritimum concessisti; illi 
habitare in eo loco Syracusanum, qua naves accedere pos- 
sent, noluerunt, tu classibus et navibus Syracusanum praeesse 
voluisti." Interposito //inquam" primaria in hac sententia 
pars est: hodie non licere quemquam Syracusanum habitare 
in Insula: ad eamque sententiam cetera erant accommodanda. 
At omnia ad superiora tempora et ad Marcellum referuntur. 
(//noluit — existimavit") //Hodie" et quae sequuntur igitur 
ab oratore iis quae de Marcello commemoravit ita addita 
esse videntur, ut appareret, quod hodie in ea re fieret esse 
ex vetere Marcelli instituto. Fortasse scripsit: //M. Marcel- 
lus — habitare in ea partc urbis, quae in insula est Syra- 
cusanorum neminem voluit hodiegwe Syracusanum — non 
licet." Tum in extrema parte loci quem supra adscripsi, 
collato priore inciso //illi aditum — concessisti" suspicor in 
altero inciso // Syracusanum" aute //praeesse" ab interpolatore 
illatum esse. — In § 93. u non enim — praedonum adventum 
significabat ignis e specula sublatus aut tumulo, sed fiamma 
ex ipso incendio navium et calamitatem acceptam et pericu- 
lum reliquum nuntiabat" iterum verba //aut tumulo" inter- 
polatori deberi videntur. Omnis enim locus ubi homines ap- 
positi sunt ut prospiciant et custodiant appropinquantemque 
hostem signis indicent specula est; qui homines si in tumulo 
stationem habent, is tumulus est specula. Igitur non recte 
dicitur //in specula aut tumulo." Similis interpolatio in ple- 
risque libris exstat § 98 ubi classis Atheniensium dicitur 
//in eo ipso portu loci ipsius [portusque] natura victa atque 
superata" esse. — In § 94 //Tum istius acta commemorabantur, 
tum flagitiosa illa convivia" vitiosa librorum lectio //com- 
memorabantur" reposito //commemorabatur" dudum correcta 



LECTIONES TCLLIANAE. 163 

est; sed pars fraudis adhuc latuit. Scilicet qui ad nomen 
quod sibi plurale videretur, verbum accommodavit, idem 
istius interpolavit. Quid enim hac in re significat //Verris 
litus"? 

§ 113. Ex scripta oratione qua Purius quidam causam 
suam apud Verrem defenderat haec verba afferuntur: //Non 
posse Verrem testes interficiendo nos exstinguere: gravio- 
rem apud sapientes iudices se fore ab inferis testem, quam 
si vivus in iudicium produceretur: tum avaritiae solum, si 
viveret, nunc, cum ita esset necatus, sceleris, audaciae, crude- 
litatis testem fore." Wesenbergius nos ante // exstinguere" 
recte sustulit. Praeterea si viveret tollenda sunt, nam tum 
in hac sententia significat: si vivus in iudicium produceretur. 

§ 125. "En quod Tyndaritani libenter praedicent: nos in 
septemdecim populis Siciliae numeramur: nos semper omni- 
bus Punicis Siciliensibusque bellis amicitiam fidemque populi 
Romani secuti sumus: a nobis populo Romano semper et 
belli adiumenta et pacis ornamenta ministrata sunt." Mul- 
tum vero haec iis iura profuerunt in istius imperio ac po- 
testate! Vestros quondam nautas contra Carthaginem Sci- 
pio duxit: at nunc navem contra praedones paene inanem 
Cleomenes ducit. Vobiscum Africanus hostium spolia et prae- 
mia laudis communicavit : at nunc per hunc spoliati nave a 
praedonibus abducta ipsi in hostium loco numeroque ducimini." 
Contra rei veritatem esse videtur praedones abduxisse navem 
Tyndaritanam ; § 91 narratur classis in litore eiecta a prae- 
donibus esse incensa. Portasse abducta delendum est. 

§ 172. //Civium Romanorum omnium sanguis coniunctus 
existimandus est, quoniam et salutis omnium ratio et veritas 
postulat." Altera pars huius sententiae subobscura est, neque 
perspicitur quemadmodum cum superioribus cohaereat. Deest 
enim vocabulum pronominale demonstrativum quod vinculum 
efficiat. Fortasse legendum est //quoniam et — ratio et ve- 
ritas ita postulat." 

n* 

Oratio pro Archia poeta. 

Orationem pro Archia poeta quae hodie superest Cicerouem 
scripsisse non puto. Quare ita sentiam alias fortasse expo- 
nam. Quamquam in hoc genere causarum qui dissentientem 
in suam sententiam perduxerit adhuc vidi neminem. Sed 
quisquis scripsit orationem quae Ciceronis nomine circumfer- 
tur, cum in scholis prae ceteris lectitari soleat , ut quam emen- 
datissime legatur elaborandum est. 

Locus de gloriae fructu quem viri gestis rebus clarissimi 
ex litteris percipiant ita explicatur, ut § 26 seq. enumerentur 
viri Romani nobiles qui laudis ad posteros propagandae cupidi 
poetis favissent ac versibus studuissent. § 27 ita pergit oratio: 
//Quare, in qua urbe imperatores prope armati poetarum 
nomen et Musarum delubra coluerunt, in ea non debent togati 
iudices a Musarum honore et a poetarum salute abhorrere. 
Atque ut id libentius faciatis, iam me vobis, iudices, indi- 
cabo et de meo quodam amore gloriae, nimis acri fortasse, 
verum honesto, vobis confitebor. Nam quas res nos in con- 
sulatu nostro — gessimus, attigit hic versibus atque inchoa- 
vit; quibus auditis — hunc ad perficiendum adornavi" etc. 
Quidam in //de meo quodam amore gloriae" habet vim quam- 
dam minuendi. Qui ita loquitur non prorsus negat se esse 
gloriae cupidum, sed simul significat eam cupiditatem tam 
mediocrem esse, ut ipse nesciat, verene gloriae cupidus di- 
cendus sit nec ne. Tamen suum gloriae amorem nimis for- 
tasse acrem esse Cicero confitetur. In quodam latet quoque 
et principium sequentis amore. Ita Cicero se ipse claris viris 
adiungit quorum exempla supra posuerat. 

In § 11 disputatur censum non dare ius civitatis, sed tan- 
tummodo confirmare certo tempore aliquem pro cive se ges- 
sisse. Itaque nihil agere qui, quod Archias non census esset, 
propterea eum a civitate depellerent. Qui locus ita conclu- 
ditur: //Quaere argumenta, si quae potes; numquam enim 
hic neque suo neque amicorum iudicio revincetur." Excidit 
vocabulum quo haec superioribus adnectebantur. Legendum 
est: nQuare quaere argumenta" etc. 



